Man gou vas toe bakkery verdagte se foto op koekies weggee | Maroela Media
Die koekies met die verdagte se foto daarop (Foto: Canfora Bakery/Facebook)
'n Bakery in Milwaukee in Wisconsin in die VSA het met 'n slim plan vorendag gekom om 'n verdagte te identifiseer ná daar by hulle ingebreek is.
Die eienaars van Canfora Bakery, Eric en Karen Krieg, het beeldmateriaal nagegaan ná hulle op 19 April van kontant en toerusting besteel is. Hulle het 'n foto van die verdagte gevind en dit op sowat 100 koekies laat druk.
Volgens die Milwaukee Journal Sentinel het 'n man omstreeks middernag op 19 April by die winkel ingebreek en kontant uit die kasregister gesteel. Die eienaars het besluit om die publiek se hulp in te roep om die man te identifiseer.
"Ons het gedink ons sal kyk of die gemeenskap hom dalk kan uitken," het Karen gesê. Hulle het 'n foto van die verdagte op eetbare papier laat druk en toe op die talle koekies geplaas wat gratis aan klante en plaaslike inwoners uitgedeel is. Die foto's is ook op Facebook gedeel. Die plasing was baie gewild op sosiale media. "Wat 'n wonderlike idee!" het een persoon in die kommentaar geskryf. "Ek hoop hy word gou gevind."
Binne ure ná hulle die plasing op Facebook gedeel het, het die Canfora-bakkery wenke begin ontvang. In 'n opvolgplasing wat hulle 'n week later gedeel het, het hulle aangekondig die man is gevind.
Die polisie in Milwaukee het ook bevestig 'n 45-jarige man is in hegtenis geneem in verband met die voorval.
Sunday May 2nd, Come Take a Bite Out Of Crime at Canfora Bakery!The bakery was robbed of cash and equipment on Monday…
Posted by Canfora Bakery on Saturday, May 1, 2021
Mmmmmmm, "a cooky a day keeps burglars away"?
Dis 'n briljante idee en kan dink hoeveel mense sal op sosiale media plaas. Probleem is net ons so baie kriminele en sal derduisende koekies wees wat gebak moet word